**ACORD DE MEDIU  
  Nr. .......din 09.10.2019**

**Proiect din data de 23.10.2019**

  Ca urmare a cererii adresate de **OMV PETROM SA- ZONA DE PRODUCTIE X PETROMAR**, cu sediul in jud. Constanta, mun. Constanta, incinta Port Dana 34, înregistrată la Agenţia pentru Protecţia Mediului Constanţa cu 2374RP/21.02.2019, în baza prevederilor Ordonanţei de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, a Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, după caz, se emite:

**ACORD DE MEDIU**

  pentru proiectul **SAPAREA SONDELOR DE EXPLOATARE I9A- LEBADA EST, RESPECTIV L01A- LEBADA EST IN CADRUL PERIMETRELOR DE EXPLORARE- DEZVOLTARE SI EXPLOATARE PETROLIERA XVII ISTRIA**, in platoul continental romanesc al Marii Negre, în scopul stabilirii condiţiilor şi a măsurilor pentru protecţia mediului care trebuie respectate pentru realizarea proiectului care prevede:

  I. 1. Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. punctul 2 litera d).  
  2. Descrierea proiectului şi a tuturor caracteristicilor lucrărilor prevăzute de proiect, inclusiv instalaţiile, echipamentele şi resursele naturale utilizate.

Denumirea proiectului: „**SAPAREA SONDELOR DE EXPLOATARE I9A- LEBADA EST, RESPECTIV L01A- LEBADA EST IN CADRUL PERIMETRELOR DE EXPLORARE- DEZVOLTARE SI EXPLOATARE PETROLIERA XVII ISTRIA**”.

Amplasamentul proiectului

Terenul propus pentru realizarea proiectului este localizat in platoul continental romanesc al Marii Negre, perimetrul de explorare, dezvoltare si exploatare petroliera XVII ISTRIA.

Coordonatele de suprafață ale sondelor I9A și LO1A Lebădă Est

|  |  |  |  |  |
| --- | --- | --- | --- | --- |
|  | **ELIPSOID WGS84**  **(UTM 30)** | | **ELIPSOID KRASOVSKI**  **(STEREO 70)** | |
|  | Est (m) | Nord (m) | Y=Est (m) | X=Nord (m) |
| I 9A | | 464121,68 | 4930546,11 | 861560,791 | 346594,288 |
| LO1A | | 464114,90 | 4930548,46 | 861553,867 | 346596,213 |

**Descrierea proiectului**

Proiectul nu presupune săparea unor sonde noi, ci re-săparea unor sonde existente, respectiv sonda I9 sub numele de I9A și LO1 sub numele de LO1A, cu platforma de foraj marin Uranus, în zona platformei fixe suport sonde numărul 3 (PFSS3) din perimetrul de explorare - exploatare - dezvoltare XVIII Istria.

***Etapele lucrărilor de realizare a proiectului pentru forarea sondei I9A Lebăda Est sunt următoarele:***

Construcția sondei I9A Lebăda Est este similară cu cea a sondei I9 Lebăda Est, pentru intervalul 0-1800 m (se va realiza fereastră în coloana de 7 in). În vederea producerii sondei de la nivelul zăcământului Cretacic superior, se va echipa sonda cu liner de 4 ½ in, necimentat și cu porturi având atât rolul de a permite stimularea sondei, cât și acela de a permite curgerea fluidelor de zăcământ în sondă.

Operațiile de abandonare propuse pe **intervalul 2798m-1800 m** în gaura veche se vor efectua cu **instalația P80** existentă la bordul platformei fixe suport sonde nr.3 (PFSS3), urmând ca doar operațiunile efective de foraj și echipare definitivă să se efectueze cu platforma de foraj marin Uranus aparținând companiei GSP Offshore S.R.L.

Lucrările de abandonare a tronsonului de gaură 2798-1800 m vor consta din:

* Omorârea sondei cu un fluid cu densitatea de 1,22 Kgf/dm3;
* Dez-echiparea sondei;
* Efectuarea unei operații de cimentare a perforaturilor existente la nivelul formațiunii Cretacic superior, prin plasarea unui dop de ciment pe o lungime de **cca. 60 m**;

Echiparea sondei cu țevi de extracție de 2 7/8 in la adâncimea de **500 m** și punerea în siguranță a sondei până la mobilizarea platformei de foraj Uranus.

**Etapele lucrărilor de realizare a proiectului pentru forarea sondei LO1A Lebăda Est sunt următoarele:**

**Construcția sondei LO1A Lebăda Est** este similară cu cea a sondei LO1 Lebăda Est, pentru intervalul 0-1620 m (se va realiza fereastra prin coloana de 9 5/8 in şi coloana de 7”). În vederea producerii sondei de la nivelul zăcământului Cretacic superior, se va echipa sonda cu liner de 4 ½ in, necimentat și cu porturi, având atât rolul de a permite stimularea sondei, cât și acela de a permite curgerea fluidelor de zăcământ în sondă.

* ***Operațiunile de foraj pentru sonda LO1A Lebăda Est:***

Lucrările de foraj pentru sonda LO1A constau în :

* Plasarea unei pene de deviere la adâncimea de cca. **1620m** in vederea realizării ferestrei prin coloana **de 9 5/8 in coloana de 7”**.
* Saparea sondei LO1A pe intervalul **1620-4457m = 2837m cu sapa de 6in**, utilizand un fluid de foraj pe baza de rasini sintetice (tip SBM/NADF) cu densitatea de 1-15-1,20 Kgf/dm3.

Echiparea sondei cu liner de 4 ½ in necimentat, packere de teren si **9 porturi** de productie prin care se poate realiza operatia de stimulare selectivă

**Mobilizarea platformei Uranus pe locație**

Mobilizarea platformei de foraj marin Uranus presupune efectuarea următoarelor activități :

- deplasarea platformei de foraj marin URANUS în zona platformei fixe de suport sonde nr. 3 pe locația de forare a sondei LO1A Lebăda Est;

- fixarea platformei de foraj marin URANUS pe fundul mării, prin coborârea celor trei picioare;

- verificarea instalațiilor și utilajelor de la bordul platformei;

- preluarea fluidului de foraj și a materialelor vrac de pe vasele suport.

**I9A Lebăda Est va fi o sondă de producție țiței, cu următoarele debite inițiale estimate (după stimularea sondei) :**

* + **Debit inițial maxim de 50 to/zi țiței**
  + **Debit inițial maxim de 9 mii Stm3/zi gaze**

**LO1A Lebăda Est va fi o sondă de producție țiței cu următoarele debite inițiale estimate (după stimularea sondei) :**

* + **Debit inițial maxim de 75 to/zi țiței**
  + **Debit inițial maxim de 12,4 mii Stm3/zi gaze**

Durata estimativa a lucrărilor de săpare a sondelor I9A și LO1A Lebăda Est vor avea o durată de aproximativ 90 zile (o medie de 45 zile pentru fiecare sondă).

Detritusul rezultat în urma executării lucrărilor de foraj este estimat la cca. 51 m3 la sonda I9A, pe tronsonul cu o lungime de 2830m (1800m- 4630m) si diametrul de 6 inch și cca. 53 m3 detritus rezultat la sonda LO1A, pe tronsonul cu o lungime de 2837 m (1620m-4454m) si cu diametru de 6 inch.

***Informatii privind productia care se va realiza si resursele folosite***

I9A Lebăda Est va fi o sondă de producție țiței, cu următoarele debite inițiale estimate (după stimularea sondei) :

* + Debit inițial maxim de 50 to/zi țiței
  + Debit inițial maxim de 9 mii Stm3/zi gaze

LO1A Lebăda Est va fi o sondă de producție țiței cu următoarele debite inițiale estimate (după stimularea sondei) :

* + Debit inițial maxim de 75 to/zi țiței
  + Debit inițial maxim de 12,4 mii Stm3/zi gaze.

*Materii prime utilizate pentru realizarea productiei:*

- apa;

- energie electrica;

- motorina;

- fluid de foraj;

Pentru forajul fiecărei sonde se va utiliza un fluid de foraj sintetic - SBM (sau NADF) cu densitatea de cca.1,22 Kgf/dmc în volum de:

* **cca. 297 m3** pentru sonda **I9A**, pentru un tronson forat de 2830 m
* **cca. 298 m3**,pentru sonda **LO1A**, pe un tronson forat de 2837 m.

**Asigurarea utilitatilor**

*Alimentarea cu apa*

Apa potabila pentru personalul imbarcat pe platforma se asigura in recipiente etanse de tip PET , prin transport de la tarm cu navele de aprovizionare.

Apa de incendiu este asigurata cu apa din mare sau din tancul de stocare, utilizand pompele pentru apa tehmnologica.

Apa tehnologica dulce si apa meanajera se asigura de la tarm.

*Apele uzate menajere* care provin de la spatiile de locuit ale platformei vor fi tratate cu hipoclorit in celule electrocatalitice , folosind apa de mare, inainte de a fi deversate in mare fiind trecute printr-un agregat de tratare scurgeri.

*Apele de santina* provin de la : compartimentul compresoare, compartimentul aer racire, atelierul mecanic, compartimentul hidrofoare, magazia piese mecanice , compartimentul pompe diverse instalatii, compartimentul distilare ape, compartimentul agregate aer conditionat sunt c olectate , tratate si evacuate prin instalatia de santina.

*Apele uzate tehnologic/drenate* care provin din scurgerile de pe platforma de foraj ( puntea de foraj, puntea deschisa, sala masinilor) si care este posibil sa contina urme de produs petrolier , sunt drenate si colectate de un sistem special.

  **II.** Motivele şi considerentele care au stat la baza emiterii acordului de mediu, de exemplu:

  • motivele/criteriile pe baza cărora s-a ales alternativa, inclusiv tehnologică şi de amplasament;

  In alegerea alternativei tehnologice s-a tinut cont de :

- indeplinirea conditiilor de mediu, respectiv protectia factorilor de mediu;

- pretul/calitate.

Prevederile referitore la reglementarile specifice privind prevenirea si controlul integrat al poluarii nu se aplica acestui obiectiv intrucat acesta nu se gaseste sub incidenta Legii 278/2013.

  • respectarea cerinţelor comunitare transpuse în legislaţia naţională;

  Proiectul respecta cerinţele comunitare de protectia mediului transpuse în legislaţia naţională;  
  • cum răspunde/respectă zonele de protecţie sanitară, obiectivele de protecţie a mediului din zonă pe aer, apă, sol etc.;

 • compatibilitatea cu obiectivele de protecţie a siturilor Natura 2000, după caz;

Nu este cazul   
  • luarea în considerare a impactului direct, indirect şi cumulat cu al celorlalte activităţi existente în zonă etc./cumularea impactului cu impactul altor proiecte existente şi/sau aprobate.

Existenta in zona a altor sonde de explorare, exploatare, dezvoltare (14 sonde active).

**III. Concluziile Raportului privind impactul asupra mediului** **şi măsurile pentru prevenirea, reducerea şi, unde este posibil, compensarea efectelor negative semnificative asupra mediului:**   
  • măsuri în timpul realizării proiectului (se vor preciza pentru: apă, aer, sol, subsol, biodiversitate/arii naturale, zgomot, vibraţii, radiaţii, deşeuri, risc pentru sănătate, peisaj, patrimoniu cultural şi istoric, resurse naturale etc.) şi efectul implementării acestora;   
  • măsuri în timpul exploatării şi efectul implementării acestora;   
  • măsuri pentru închidere/demolare/dezafectare şi reabilitarea terenului în vederea utilizării ulterioare, precum şi efectul implementării acestora.   
  Măsuri de reducere a impactului proiectului asupra climei şi/sau, după caz, măsurile adaptate privind vulnerabilitatea proiectului la schimbările climatice. 

 De asemenea se vor prelua măsurile prevăzute în avizul de gospodărire a apelor emis cu nr. 54 din data de 10.06.2019 de către Administratia Nationala Apele Romane astfel:   
  a) măsuri în timpul realizării proiectului;   
  b) măsuri în timpul exploatării; şi  
  c) măsuri pentru închidere/demolare/dezafectare.

In urma evaluarii impactul asupra mediului pentru proiectul **SAPAREA SONDELOR DE EXPLOATARE 19A- LEBADA EST, RESPECTIV L01A- LEBADA EST IN CADRUL PERIMETRELOR DE EXPLORARE- DEZVOLTARE SI EXPLOATARE PETROLIERA XVII ISTRIA**, beneficiar **OMV PETROM SA- ZONA DE PRODUCTIE X PETROMAR**, a rezultat ca investitia va avea un impactul estimat analizat asupra factorilor de mediu in limite admisibile daca vor fi respectate in mod riguros tehnologiile si se va realiza o monitorizare continua pe intreaga perioada de desfasurare a lucrarilor prevazute in cadrul proiectului.

**Masuri:**

*In timpul functionarii obiectivului*

➢ Sistemele de stingere incendiu vor fi menținute în perfectă stare de funcționare, iar în cazul necesității efectuării unor lucrări de mentenanță, acestea vor fi făcute cu respectarea prevederilor raportului asupra pericolelor majore al unității de foraj, iar lucrările se vor desfășura sub regimul permiselor de lucru.

➢ Se va sigura prezența în permanență la bordul platformei de foraj a personalului medical specializat în medicină de urgență, iar acesta va decide asupra oportunității evacuării medicale de urgență a a unei potențiale victime.

➢Starea tehnică a platformei de foraj și a navelor suport ce vor fi contractate, precum și certificările echipajelor aferente vor fi auditate de către o terță parte înainte de intrarea în contract.

➢ Operațiunile marine se vor desfășura în conformitate cu manualul operațiunilor marine ale contractorului de foraj.

➢ Platforma și navele suport contractate vor fi prevăzute cu mijloace de navigație și siguranță în conformitate cu practica internațională în domeniu (SOLAS, COLREG etc.).

➢ Se va institui o zonă de excludere de 500 m în jurul platformei de foraj aflate pe locația sondei, iar o navă de asistență va fi desemnata și va monitoriza permanent activitatea altor nave în apropierea zonei de excludere.

➢ Navele contractate vor fi obligatoriu dotate cu sistem de poziționare dinamică de tip DP1 sau superior, iar, pe durata operării la platformă, acest sistem de poziționare dinamică va fi activ.

➢ Pentru evitarea coliziunilor cu energie de impact relativ mică (nave suport și platformă), operațiunile de apropiere de platformă a navelor suport se vor face respectând condițiile limită de operare a navelor.

➢ Navele vor comunica permanent cu stația radio a platformei, în ceea ce privește prognoza meteo din zonă și alte comunicări specifice.

➢ În cazul operațiunilor simultane cu alte nave (scafandri, ROV lansat de pe nave etc.) se vor întocmi documentațiile necesare pentru operațiuni simultane (SIMOPS) cu implementarea măsurilor de control prevăzute în aceste documentații.

➢ În cazul unor nave în derivă ce se apropie de platformă, nava de asistență va interveni și va oferi asistență, dacă este cazul.

➢ Se vor aplica procedurile de urgență, în cazul în care comunicarea cu nava în derivă eșuează, ducând la oprirea forajului, asigurarea sondei și evacuarea de urgență a personalului platformei.

➢ Se vor identifica punctele cu pericol potențial ridicat de poluare de la bordul platformei, cât și al navelor de aprovizionare și se va asigura în permanență un stoc suficient de materiale de intervenție la depoluare, ce vor fi amplasate în vecinătatea acestor puncte.

➢ Se va asigura veghe permanentă la nivelul punții de comandă al navelor de aprovizionare pe durata operațiunilor logistice cu platforma mobilă de foraj marin. Nu este permisă amararea navelor de platforma de foraj pe durata operațiunilor, acestea desfășurandu-se numai în modul de poziționare dinamică (DP).

➢ Contractorul de foraj va revizui și va pune la dispozitție echipamentele de depoluare marină în conformitate cu prevederile „***Planului de prevenire și intervenție în caz de poluare marină cu hidrocarburi și alte substanțe dăunătoare***”, aprobat de autoritățile competente.

➢ Cantitatea de combustibil Diesel existentă la un moment dat în locația sondei (platforma de foraj și nava de suport) nu va depăși valoarea de 476 mc (400 tone). Prin stabilirea acestei condiții, potențialul producerii unui incident de nivel 3, cauzat de scurgerea întregii cantități de combustibil Diesel, va fi neglijabil.

***Măsuri de diminuare a impactului asupra apei***

Pentru diminuarea impactului asupra apei se recomandă implementarea următoarelor masuri:

* încadrarea în perioada planificată pentru execuția operațiunilor de forare aprobată prin Acordul de mediu*;*
* operațiunile ce prezintă un risc mare de poluare accidentală vor fi supervizate cu personal în număr suficient, pentru preîntâmpinarea poluărilor accidentale;
* operațiunile de transfer a combustibilului se vor realiza de preferință pe timpul zilei și în condiții meteo oceanografice favorabile;
* toate furtunele de transfer combustibil vor fi prevăzute cu dispozitive de reținere în interior a fluidului vehiculat în cazul unei decuplări accidentale, pentru evitarea poluării.
* eliminarea deversărilor accidentale de combustibil în mediul marin ca urmare a operațiunilor de transfer combustibil între platformă și navă sau a unei coliziuni între nava de suport și platforma de foraj.
* monitorizarea permanentă a indicatorilor de calitate ai apei;
* verificarea stării de bună funcționalitate a echipamentelor, mașinilor și instalațiilor de tratare a apelor uzate de la bordul navei înainte de deplasarea în zona de lucru;
* platforma va fi aprovizionată cu substanțele și preparatele chimice în cantități rezonabile și vor fi depozitate în ambalajele originale până la întrebuințare. În cazul în care nu este posibilă consumarea unei unități de depozitare (sac, butoi, flacon etc.) o singură dată, se vor asigura condiții de depozitare astfel încât să nu existe riscul de scurgere sau deversare necontrolată și eventuală poluare;
* se vor respecta reglementările privind protecția apei și condițiile de deversare planificată a apei uzate și a resturilor alimentare de la bordul navei;
* asigurarea mijloacelor de intervenție specifice de la bordul navei, aplicabile în cazul poluărilor accidentale, prevăzute în „*Planul de prevenire și intervenție în caz de poluare marină cu hidrocarburi și alte substanțe dăunătoare*”;
* luarea măsurilor necesare în cazul în care sunt avertizări de vreme rea.

***Măsuri de diminuare a impactului asupra aerului și climei***

* menținerea echipamentelor generatoare de emisii în stare bună de funcționare și operare;
* sistemul de detecție gaze, precum și cel de comunicații și alarmare (PAGA) al platformei de foraj va fi menținut în perfectă stare de funcționare pe întreaga durată de desfășurare a forajului.
* nedepășirea perioadei de lucru prognozată;
* menținerea în stare buna de funcționare a sistemelor de protecția contra incendiilor;
* în cazul apariției unei situații de urgență potențiale, se vor izola sursele potențiale de aprindere și se vor restricționa zborurile elicopterelor.
* utilizarea unui combustibil corespunzător ISO 8217: 2017 și cu un conținut redus de sulf, în conformitate cu prevederile HG 346/2016, privind limitarea conținutului de sulf din combustibili lichizi.

**Recomandari:**

Se propune un program de monitorizare a mediului, ce constă în realizarea unor studii comparative de evaluare a condițiilor inițiale, din timpul şi după efectuarea lucrărilor de foraj, studii ce se vor concretiza prin întocmirea unor rapoarte, care vor fi înaintate către APM Constanța, în vederea stabilirii încadrării activităților de foraj în parametrii de mediu

|  |  |  |
| --- | --- | --- |
| Componenta de mediu | Parametrul | Perioada |
| Aer | - verificarea performanțelor mașinilor la începutul lucrărilor de foraj  - evidența cantităților de carburanți utilizați  - verificarea registrelor de întreținere a utilajelor  - estimarea emisiilor atmosferice  - evidența zilnică a inventarelor de emisii | În perioada forajului  (înainte, în timpul și după finalizarea  forajului) |
| Apă | - semnalarea (vizual) apariției la suprafața apei a petelor petroliere şi uleiuri  - estimarea cantităților de deșeuri solide generate şi evidența depozitării acestora  - evidența zilnică la bordul platformei a substanțelor chimice din fluidele de foraj  - monitorizarea calități apelor marine din zona platformei în cadrul studii comparative de evaluare a condițiilor inițiale, din timpul și după efectuarea lucrărilor de foraj (monitorizarea parametrilor de calitate fizico-chmici ai apei marine, monitorizarea  poluanților din mediul marin); | În perioada forajului  (înainte, în timpul și după finalizarea  forajului) |
| Biodiversitate | - monitorizarea parametrilor de calitate biologică ai apei marine din zona forajului (plancton / FPK, ZPK, bentos). | În perioada forajului  (înainte, în timpul și după finalizarea  forajului) |
| Peşti /Mamifere marine / Păsări | - apariția cârdurilor sau a indivizilor de delfini în zona de lucru (vizual)  - apariția peștilor morți în zona platformei (vizual);  - modificări ale comportamentului cârdurilor sau ale indivizilor de delfini (vizual)  - apariția delfinilor morți în zona platformei (vizual);  - apariția stolurilor sau a păsărilor în zona de lucru (vizual) | În perioada  forajului  (înainte, în  timpul și după  finalizarea  forajului) |

**IV. Condiţii care trebuie respectate, inclusiv cele prevăzute în avizul de gospodărire apelor cu nr. 54 din data 10.06.2019 emis de Administratia Nationala Apele Romane**

   În timpul exploatării:   
 - se vor asigura conditii ca depozitarea si ridicarea deseurilor solide , petroliere, lubrefianti si evacuare ape uzate menajere sa se efectueze in conditii conforme cu reglementarile MARPOL 73/78, ratificat prin Legea nr. 3/1991.

-se vor stabili masuri de urgenta impotriva tuturor factorilor de risc identificati. Acesta va actiona pentru prevenirea tuturor accidentelor, respectand prevederile planului de urgenta in caz de poluare cu petrol, conform prevederilor Marpol 73/78;

-apele uzate vor fi epurate si nu se vor evacua in mare decat daca au un continut de hidrocarburi care nu depaseste 15 ppm;

-beneficiarul si proiectantul vor urmari indeaproape executarea lucarilor prevazute in documntatia tehnica de fundamentare , beneficiarului revenindu-i obligatia sa anunte orice modificare fata de prevederile prezentului aviz cu o saptamana inainte de producerea acesteia;

-in cazul producerii unei poluari accidentale , itreaga raspundere din punct de vedere al depoluarii zonei si suportarii eventualelor costuri revine beneficiarului si executantului;

-beneficiarul va transmite, cu 10 zile inaite de inceperea activitatii la A.B.A.D.L., programul activitatii de foraj;

-daca pe parcursul derularii investitiei apar modificari ale datelor care au stat la baza emiterii prezentului aviz, se va solicita aviz de gospodarire a apelor modificator, conform prevederilor legislatiei in domeniul apelor.

  V. Informaţii cu privire la procesul de consultare a autorităţilor cu responsabilităţi în domeniul protecţiei mediului (participante în comisiile de analiza tehnică)

  VI. Informaţii cu privire la procesul de participare a publicului în procedura derulată:   
  • când şi cum a fost informat publicul, pe etape ale procedurii derulate;

Au fost respectate prevederile Legii292/2018, Sectiunea a 3 a , Informarea şi participarea publicului la procedura de evaluare a impactului asupra mediului, prin:

-anunt public privind solicitarea de emitere a acordului de mediu in ziarul „ Telegraf” din data de 08.04.2019;

- anunt public privind decizia etapei de incadrare in ziarul „ Telegraf „ din data de 02.07.2019;

- anunt privind dezbaterea publica in ziarul „ Telegraf” din data de 13.09.2019.

Deciziile luate de autoritatea competentă pentru protecţia mediului potrivit prevederilor alin. (2) se pun la dispoziţia publicului

A fost respectat procedura de    
  • când şi cum a participat publicul interesat la procesul decizional privind proiectul;

Public nu a participat la dezbaterea publica a Raportului privind Impactul asupra mediului din 15.10.2019. Nu au fost observatii la Raportul privind Impactul asupra mediului  
  • cum au fost luate în considerare propunerile/observaţiile justificate ale publicului interesat;

Nu au fost observatii Raportul privind Impactul asupra mediului  
  • dacă s-au solicitat completări/revizuiri ale raportului privind impactul asupra mediului/studiului de evaluare adecvată/studiului de evaluare a impactului asupra corpurilor de apă şi dacă acestea au fost puse la dispoziţia publicului interesat.

Nu este cazul

**VII. Concluziile consultărilor transfrontaliere, după caz**

Nu este cazul

**VIII. Planul de monitorizare a mediului, cu indicarea componentelor de mediu care urmează a fi monitorizate, a periodicităţii, a parametrilor şi a amplasamentului ales pentru monitorizarea fiecărui factor:**

|  |  |  |
| --- | --- | --- |
| Componenta de mediu | Parametrul | Perioada |
| Aer | - verificarea performanțelor mașinilor la începutul lucrărilor de foraj  - evidența cantităților de carburanți utilizați  - verificarea registrelor de întreținere a utilajelor  - estimarea emisiilor atmosferice  - evidența zilnică a inventarelor de emisii | În perioada forajului  (înainte, în timpul și după finalizarea  forajului) |
| Apă | - semnalarea (vizual) apariției la suprafața apei a petelor petroliere şi uleiuri  - estimarea cantităților de deșeuri solide generate şi evidența depozitării acestora  - evidența zilnică la bordul platformei a substanțelor chimice din fluidele de foraj  - monitorizarea calități apelor marine din zona platformei în cadrul studii comparative de evaluare a condițiilor inițiale, din timpul și după efectuarea lucrărilor de foraj (monitorizarea parametrilor de calitate fizico-chmici ai apei marine, monitorizarea  poluanților din mediul marin); | În perioada forajului  (înainte, în timpul și după finalizarea  forajului) |
| Biodiversitate | - monitorizarea parametrilor de calitate biologică ai apei marine din zona forajului (plancton / FPK, ZPK, bentos). | În perioada forajului  (înainte, în timpul și după finalizarea  forajului) |
| Peşti /Mamifere marine / Păsări | - apariția cârdurilor sau a indivizilor de delfini în zona de lucru (vizual)  - apariția peștilor morți în zona platformei (vizual);  - modificări ale comportamentului cârdurilor sau ale indivizilor de delfini (vizual)  - apariția delfinilor morți în zona platformei (vizual);  - apariția stolurilor sau a păsărilor în zona de lucru (vizual) | În perioada  forajului  (înainte, în  timpul și după  finalizarea  forajului) |

 Prezentul acord de mediu este valabil pe toată perioada de realizare a proiectului, iar în situaţia în care intervin elemente noi, necunoscute la data emiterii acordului, sau se modifică condiţiile care au stat la baza emiterii acestuia, titularul proiectului are obligaţia de a notifica autoritatea competentă emitentă.  
  Nerespectarea prevederilor prezentului acord atrage suspendarea şi anularea acestuia, după caz. 

Prezentul acord poate fi contestat în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare. 

**DIRECTOR EXECUTIV , ŞEF SERVICIU A.A.A.,**

**Celzin LATIF Lavinia Monica ZECA**

**Întocmit,**

**Consilier Corneliu VOICU**

Nota: Prezentul act s-a emis in 2 exemplare .